stanford-oval/wikipedia huggingface dataset:
קלי פיקלר
קריירה

הסינגל הראשון שלה, "Red High Heels", הופץ לראשונה ב-13 בספטמבר 2006, והקליפ שלו הופץ באופן רשמי ב-20 באוקטובר 2006. הוא קיבל מועמדות בטקס פרסי הווידאו של CMT בקטגוריית "קליפ הפריצה של השנה". אלבום הבכורה שלה, Small Town Girl, שהופץ ב-31 באוקטובר 2006, הגיע למקום הראשון במצעד אלבומי הקאנטרי ולמקום התשיעי במצעד הבילבורד 200, כשנמכר בלמעלה מ-79,000 עותקים בשבוע הראשון שלו, מה שהפך את פיקלר לאמנית החדשה היחידה בשנת 2006 שאלבומה נמכר בכמות כזו של עותקים בשבוע אחד.
בזמן ש-"Things That Never Cross a Man's Mind" עלה במצעד שירי הקאנטרי (בסופו של דבר הגיע למקום ה-16), פיקלר חזרה לאולפן כדי להקליט את אלבום האולפן השני שלה במסגרת חוזה הקלטות עם 19 רקורדינגס ו-BNA רקורדס. היא ביצעה את סינגל הבכורה "Don't You Know You're Beautiful" בטקס פרסי האקדמיה למוזיקת קאנטרי ב-18 במאי 2008 וזכתה לאהדה רבה ממבקרי המוזיקה. היא הועמדה לפרס באותו הטקס אך הפסידה אותו לטיילור סוויפט. אלבומה השני, Kellie Pickler, יצא לאור בשנת 2008. הוא זכה להצלחה רבה כאשר הגיע למקום הראשון במצעד אלבומי הקאנטרי ולמקום התשיעי במצעד הבילבורד 200.
בשנת 2009 יצאה הזמרת-יוצרת האמריקאית טיילור סוויפט לסיבוב ההופעות הראשון שלה "Fearless Tour", על מנת לקדם את אלבום האולפן השני שלה, Fearless. ב-29 בינואר באותה השנה, הכריזה סוויפט באופן רשמי על סיבוב ההופעות באתר שלה. סוויפט הכריזה על 54 הופעות ראשונות וציינה שמי שיתלוו אליה יהיו בין היתר להקת הקאנטרי גלוריאנה וקלי פיקלר עצמה. פיקלר ביצעה רשימת שירים משל עצמה במהלכו והייתה למופע חימום בו.
בשנת 2012, יצא לאור אלבום האולפן השלישי שלה, 100 Proof. הוא הגיע למקום השני במצעד אלבומי הקאנטרי ולמקום השביעי במצעד הבילבורד 200. בשנת 2013 הוציאה את אלבום האולפן הרביעי והאחרון שלה, The Woman I Am. הוא זכה להצלחה והגיע למקום הראשון במצעד האלבומים העצמאיים, למקום הרביעי במצעד אלבומי הקאנטרי ולמקום ה-19 במצעד הבילבורד 200.
דיסקוגרפיה > אלבומי אולפן

2006: Small Town Girl
2008: Kellie Pickler
2012: 100 Proof
2013: The Woman I Am
הערות שוליים

↑  Top 24 'American Idols' Of All-Time, Billboard (באנגלית)
↑  Angela StefanoPublished: March 3, 2016, Pickler, Avetts Among 2016 N.C. Music Hall of Fame Inductees, The Boot (באנגלית)
↑  Joey Morona, clevel, .com, Kellie Pickler's new talk show 'Pickler & Ben' offers a little bit of everything, cleveland, ‏2017-09-18 (באנגלית)
↑  Adam Gold, Adam Gold, Kellie Pickler's New Album Due in November, Rolling Stone, ‏2013-09-13 (באנגלית אמריקאית)
↑  Country singer's runaway mom comes out of hiding :: Lowdown, web.archive.org, ‏2010-09-29
↑  Kellie Pickler Music Videos on Yahoo! Music, web.archive.org, ‏2006-11-08
↑  Country Music – Music News, New Songs, Videos, Music Shows and Playlists from CMT, www.cmt.com
↑  RED HIGH HEELS - KELLIE PICKLER | Song Music Lyrics, web.archive.org, ‏2007-03-01
↑  Kellie Pickler - Kellie Pickler | Songs, Reviews, Credits | AllMusic (באנגלית), נבדק ב-2021-04-05
1 2 3  Kellie Pickler, Billboard
↑  Taylor Swift Announces 'Speak Now' World Tour, Billboard (באנגלית)
1 2 3  Untitled Document, web.archive.org, ‏2009-03-07
↑  Kellie Pickler – 100 Proof (2011, CD) (באנגלית), נבדק ב-2021-04-05
↑  Christina VinsonPublished: October 18, 2013, Kellie Pickler Hopes 'Bring Out the Best' on 'The Woman I Am', Taste of Country (באנגלית)
| --- | --- |
בקרת זהויות :  GND: 136554806  ISNI: 0000 0000 5557 3472  LCCN: no2006071195  MusicBrainz: 4c567ed6-8bc9-447a-bbd5-1dce18e4ee81  VIAF: 41595947   WorldCat (עם VIAF): 41595947
אברהם אורלי

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  13 בינואר 1930 צ'כוסלובקיה צ'כוסלובקיה
 פטירה:  8 בנובמבר 1981 (בגיל 51) רמת גן, ישראל ישראל
 תאריך עלייה:  1944
 מדינה:  ישראל 
 השתייכות:   צבא הגנה לישראל
 תקופת הפעילות:  1948–1980 (כ־32 שנים)
 דרגה:    אלוף
 תפקידים בשירות
 מפקד פלוגה בגדוד 88  מפקד בית הספר לצניחה ולוחמה זעירה  נספח צבאי באתיופיה  מפקד רצועת עזה וצפון סיני  מתאם פעולות הממשלה בשטחים  ראש מינהל הסגל באגף כוח האדם  ראש ועדת החקירה לבחינת אסון הנ"ד
 פעולות ומבצעים
   מלחמת העצמאות  פעולות התגמול   מלחמת סיני   מלחמת ששת הימים   מלחמת ההתשה   מלחמת יום הכיפורים
 
אברהם אורלי (13 בינואר 1930 – 8 בנובמבר 1981) היה אלוף בצה"ל, מראשוני הצנחנים בצבא, כיהן כמתאם פעולות הממשלה בשטחים בשנים 1976 עד 1979.
ביוגרפיה

אורלי נולד בצ'כוסלובקיה בשם אברהם ארליך. ב-1944 עלה לארץ ישראל באוניית המעפילים "פנצ'ו", והצטרף לאצ"ל. ב-1948 התגייס לצה"ל. היה מראשוני הצנחנים, השתתף בהקמת בית ספר לאימון צנחנים באחוזת שמואל שבחיפה ושימש כמדריך צניחה. שירת בגדוד 890 והשתתף ברוב פעולות התגמול בשנות ה-50. במבצע קדש שימש כמפקד פלוגה בגדוד הנח"ל המוצנח 88. לאחר המלחמה שימש כמפקד קורס צניחה בבית הספר לצניחה ולוחמה זעירה ובשנים 1957–1960 שירת כמפקד בית הספר.
אורלי שימש כמדריך במכללה הבין-זרועית לפיקוד ולמטה ובשנים 1968 עד 1971 כנספח צבאי באתיופיה. ב-1973 התמנה למפקד רצועת עזה וצפון סיני וקודם לדרגת תת-אלוף. בעקבות מלחמת יום הכיפורים מונה, בנוסף לתפקידו, לטפל בניהול האוכלוסייה האזרחית המצרית שנותרה בשטח שכבש צה"ל. ב-1975 התמנה לראש מינהל הסגל באגף כוח האדם. ב-1976 התמנה כאלוף למתאם הפעולות בשטחים וכיהן בתפקיד עד 1979. ב-1977 עמד בראש ועדת חקירה לבחינת אסון הנ"ד. השתחרר מצה"ל בפברואר 1979, והצטרף לחברה שעסקה בקשרי סחר בין ישראל למצרים.
אורלי נפטר במרכז הרפואי "שיבא" לאחר מחלה קשה, בגיל 51. הניח אשה, 3 בנות ובן.
פעילותו כמתאם הפעולות בשטחים

לאחר ביקור נשיא מצרים סאדאת בישראל, בנובמבר 1977, החל סבב שיחות בין ישראל למצרים. האלוף אורלי הגיש לשר הביטחון עזר ויצמן מספר הצעות שמטרתן הייתה שילוב הפלסטינים במשא ומתן בין ישראל למצרים, בהן ארגון קבוצות של פלסטינים שיצורפו לשיחות בין ישראל למצרים ודיכוי קבוצות התומכות באש"ף. ויצמן שקל את קבלת ההצעות, אולם תהליך השלום בין ישראל למצרים עלה על שרטון והציבור הפלסטיני הפסיק לתמוך בו.
פעילותו כמתאם הפעולות בשטחים > תצהיר אורלי בבג"ץ בית אל

תצהיר של אברהם אורלי מנובמבר 1978 שימש כצידוק משפטי לתפיסה הביטחונית לפיה ההתנחלויות מהוות חלק ממערכת ההגנה המרחבית של צה"ל.
בשנת 1975 הפקיע מפקד אזור שכם קרקע חקלאית מעובדת של פלסטינים לצורך הקמת ההתנחלויות בית אל ובקעות. ב-23 בנובמבר 1978 עתרו 25 פלסטינים מבעלי הקרקע לבג"ץ, נגד ההפקעה. למענה המדינה לבג"ץ צורף תצהיר של אורלי, שבו נאמר כי המהלך הוא "חלק מהתפיסה הביטחונית של הממשלה, המבססת את מערכת הביטחון, בין היתר, על יישובים יהודיים." בתצהיר התייחס אורלי לחשיבותו הביטחונית של המושב רועי, שנקרא אז "בקעות ב'", כחלק מהאמצעים למניעת פיגועים: "מדובר בגיא המתחבר לנהר הירדן, בלב האזור שבו עוברות דרכי הגישה מהירדן והבקעה אל האזורים המאוכלסים ביהודה ושומרון... זהו ציר החדירה הנוח ביותר מירדן לישראל, ובאזור בוצעו מאות חדירות של חוליות מחבלים". בג"ץ קיבל את הדברים ודחה פה אחד את העתירה. התצהיר של אורלי צורף גם למענה לבג"ץ אלון מורה, מספר חודשים מאוחר יותר. השופט משה לנדוי דחה את הטענות כאילו הטיעונים הביטחוניים שהעלה אורלי באים לכסות על מניעים פוליטיים.
הערות שוליים

↑  אברהם אורלי באתר GRAVEZ
↑  מתוך הספר "פתאים במלכודת: 30 שנות מדיניות ישראל בשטחים", מאת שלמה גזית.
↑  עמוס לבב, חלק ממערכת ההגנה של המדינה, מעריב, 23 בנובמבר 1978
↑  מתוך הספר "אדוני הארץ: המתנחלים ומדינת ישראל 2004-1967", מאת עקיבא אלדר ועדית זרטל.
| --- | --- |
בקרת זהויות :  NLI: 987007507900305171  ISNI: 0000 0000 5041 9310  LCCN: no95024766  VIAF: 4513831   WorldCat (עם VIAF): 4513831 
פינת זיכרות לאלוף אברהם אורלי בשכונת הצנחנים ברמת גן
Poster Girl

Poster Girl הוא אלבום האולפן השלישי של הזמרת-יוצרת השוודית זארה לארסון. האלבום יצא לאור ב-5 במרץ 2021 על ידי חברות התקליטים אפיק רקורדס ו-TEN מיוזיק גרופ. מתוך האלבום יצאו ארבעה סינגלים.
רקע והכרזה

ב-6 ביולי 2020, הכריזה לארסון על צאת הסינגל הראשי "Love Me Land", ברשתות המדיה החברתית שלה. היא הוציאה את השיר עם קליפ ב-10 ביולי. באותו יום, בראיון לרדיו Sveriges, היא הודיעה כי האלבום הושלם במלאו. היא אמרה: "אני מוכנה בצורה אחרת לגמרי. יש לי את השיר הבא שמוכן, עטיפת האלבום, הקליפ, האלבום גמור. אני פשוט מרגישה מוכנה בצורה אחרת". בראיון עם מגזין Borderless Melodies חשפה לארסון את שמו של האלבום Poster Girl וכי הסינגל "Wow", ייכלל גם הוא באלבום, לאחר שהכריזה עליו רשמית כסינגל ב-26 באוגוסט 2020. הסינגל השלישי של האלבום, "Talk About Love" בהשתתפות יאנג ת'אג, יצא ב-8 בינואר 2021. באותו היום הכריזה לארסון כי האלבום צפוי לצאת לאור ב-5 במרץ 2021, במקביל לחשיפת עטיפתו.
הוצאה וקידום

לארסון חשפה את עטיפת האלבום בינואר 2021, במקביל חשפה את רשימת הרצועות ברשתות החברתיות ב-10 בפברואר 2021. היא הביעה רצון להוציא בעתיד מהדורה מפוארת של האלבום, כולל שיר חדש עם הזמרת אריאנה גרנדה.
על מנת לקדם את האלבום לארסון תופיע במופע וירטואלי ב-8 במרץ 2021 לרגל יום האישה הבין-לאומי, בשותפות עם איקאה ומוגש על ידי לייב ניישן אנטרטיינמנט.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 59 |
|  אירלנד | מצעד האלבומים האירי | 54 |
|  ארצות הברית | בילבורד 200 | 170 |
|  הולנד | מצעד 100 האלבומים ההולנדיים | 64 |
|  הממלכה המאוחדת | מצעד האלבומים הבריטי | 12 |
|  ולוניה | אולטראטופ 40 | 118 |
|  יפן | אוריקון | 169 |
|  ליטא | AGATA | 82 |
|  נורווגיה | VG-lista | 11 |
|  ספרד | PROMUSICAE | 59 |
|  סקוטלנד | מצעד האלבומים הסקוטי | 13 |
|  פלנדריה | אולטראטופ 50 | 117 |
|  צרפת | SNEP | 182 |
|  שוודיה | סוורייטופליסטן | 3 |
|  שווייץ | המצעד השווייצרי | 67 |
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 5 במרץ 2021 | תקליטור • הורדה דיגיטלית • סטרימינג • קלטת שמע | סטנדרטית | TEN • אפיק |   |
| בריטניה | 5 במרץ 2021 | תקליטור | סטנדרטית | בלאק באטר רקורדס |  |
| ארצות הברית | 5 במרץ 2021 | תקליטור | טארגט | אפיק |  |
| יפן | 10 במרץ 2021 | תקליטור | יפנית | סוני מיוזיק • אפיק |  |
| גרמניה | 26 במרץ 2021 | תקליט | סטנדרטית | סוני מיוזיק • אפיק |  |
| עולם | 23 באפריל 2021 | תקליט | סטנדרטית | סוני מיוזיק |  |
| עולם | 21 במאי 2021 | הורדה דיגיטלית • סטרימינג | מהדורת קיץ | TEN • אפיק |  |
| שוודיה | 21 במאי 2021 | הורדה דיגיטלית • סטרימינג | מהדורת קיץ שוודית | TEN |  |
| עולם | 9 ביולי 2021 | הורדה דיגיטלית • סטרימינג | מהדורת קיץ מחודשת | TEN • אפיק |  |
| שוודיה | 9 ביולי 2021 | הורדה דיגיטלית • סטרימינג | מהדורת קיץ מחודשת שוודית | TEN |  |
הערות שוליים

1 2  Poster Girl, Discogs (באנגלית)
↑  Love Me Land Out Friday, instagram
↑  Zara Larsson Reveals The Cover Of New Single "Love Me Land", idolator
↑  Zara Larsson släpper nytt album efter sommaren : "Jag är redo", sverigesradio
↑  Zara Larsson Chats "Wow" Comeback and New Album, borderlessmelodies
↑  ...since y'all love WOW so much.. bringing it back for a sec, twitter
↑  Zara Larsson & Young Thug Team Up On New Song 'Talk About Love', iheart
↑  Zara Larsson Drops 'Talk About Love' Video With Young Thug, Announces 'Poster Girl' Album, billboard
↑  POSTERGIRL out March 5th. Pre order here, twitter
↑  Zara Larsson shares tracklist for second album, 'Poster Girl', nme
↑  Zara Larsson: 'The more hate I got, the louder I became', theguardian
↑  Zara Larsson to hold online concert for International Women's Day, nme
↑  Poster Girl by Zara Larsson (באנגלית בריטית), נבדק ב-2021-03-03
↑  Zara Larsson - Poster Girl - CD (באנגלית בריטית), נבדק ב-2021-03-03
↑  Zara Larsson - Poster Girl - CD – Rough Trade (באנגלית בריטית), נבדק ב-2021-03-03
↑  Zara Larsson – Poster Girl (באנגלית בריטית), נבדק ב-2021-03-03
↑  ＜次世代ポップ・クイーン＞ザラ・ラーソン、最新アルバム『ポスター・ガール』国内盤CD発売決定！日本のファンに愛をこめて届けられた”バレンタイン・プレイリスト“も公開！ (באנגלית בריטית), נבדק ב-2021-03-03
↑  Zara Larsson - Poster Girl - Vinyl LP - 2021 - EU - Original (באנגלית בריטית), נבדק ב-2021-03-03
↑  Zara Larsson - Poster Girl (באנגלית בריטית), נבדק ב-2021-03-03
↑  Poster Girl (Summer Edition) by Zara Larsson (באנגלית בריטית), נבדק ב-2021-05-19
↑  Poster Girl (Summer Edition) by Zara Larsson (בNew Zealand English)
↑  Poster Girl (Swedish Summer Edition) by Zara Larsson on Apple Music (באנגלית בריטית), נבדק ב-2021-05-19
↑  "Poster Girl (Summer Edition) by Zara Larsson". Apple Music. נבדק ב-9 ביולי 2021. {{cite web}}:  (עזרה)תחזוקה - ציטוט: url-status (link)
↑  "Poster Girl (Swedish Summer Edition) by Zara Larsson on Apple Music". Apple Music (בשוודית). נבדק ב-9 ביולי 2021. {{cite web}}:  (עזרה)
| זארה לארסון |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | 1 • So Good • Poster Girl • Venus |  |
| מיני-אלבומים | Introducing • Allow Me to Reintroduce Myself • Uncover • The Remixes EP • Honor the Light |  |
| סינגלים | "Uncover" • "She's Not Me" • "Bad Boys" • "Carry You Home" • "Rooftop" • "Weak Heart" • "Lush Life" • "Never Forget You" • "Ain't My Fault" • "I Would Like" • "So Good" • "Don't Let Me Be Yours" • "Only You" • "Ruin My Life" • "Don't Worry Bout Me" • "A Brand New Day" • "All the Time" • "Like It Is" • "Love Me Land" • "Wow" • "Talk About Love" • "Can't Tame Her" • "End of Time" • "On My Love" |  |
| שירי פסקול | "Invisible" |  |
| השתתפות בסינגלים | "Girls Like" • "This One's for You" • "Symphony" • "Holding Out for You" • "Now You're Gone" • "Words" |  |
| שירים אחרים | "Under My Shades" • "Säg mig var du står" |  |
| סיבובי הופעות | So Good World Tour • Don't Worry Bout Me Tour • Poster Girl Tour • Venus Tour |  |
| --- | --- |
בקרת זהויות :  MusicBrainz release group: 087e883f-cdd9-4c26-8840-246d0b4565f1
בן יפה נולד

| --- | --- |
 סינגל בביצוע רבקה זהר
 יצא לאור:  1970 
 סוגה:  זמר עברי
 שפה:  עברית
 כתיבה:  אהוד מנור 
 לחן:  נורית הירש 
 
"בן יפה נולד" הוא פזמון שכתב אהוד מנור, הלחינה נורית הירש וביצעה רבקה זוהר. השיר יצא לאור בשנת 1970.
רקע

אהוד מנור כתב את השיר לזכרו של אחיו יהודה וינר, שנהרג בשירותו הצבאי בשנת 1968 במלחמת ההתשה. שירים נוספים שכתב לזכרו של אחיו היו "אחי הצעיר יהודה" ו"בשנה הבאה".
בשנת 1968 כתב מנור שיר לירי בשם "מות הפרפר" שעסק במחזור חייו הקצר של הפרפר. אחיו יהודה שמע את השיר ברדיו ועודד אותו לכתוב שירים ליריים כמותו. חודשיים לאחר מכן נהרג האח. זמן קצר לאחר מכן נולד לאהוד אחיין מאחיו הבכור זאב. ברית המילה לאחיין העלתה לאהוד מנור הרהורים אודות מחזור חייהם הקצר של חללי צה"ל שנופלים בשיא פריחתם כמו פרפרים
בשיר מתוארת לידתו של בן יפה על "כתף הכרמל". הוא למד לקרוא ובגר אך מת בטרם הגיע לגיל עשרים.
השיר בוצע על ידי רבקה זוהר ששנתיים קודם לכן, כסולנית להקת חיל הים, שרה את שיר הזיכרון מה אברך. היא גם ביצעה את שירו של מנור "הבית ליד המסילה".
במצעד הפזמונים העברי השנתי של קול ישראל לשנת תש"ל (1970) דורג השיר במקום ה-18.
בשנת 2003 חידשה זהבה בן את השיר והוא הוקלט לאלבומה "בית אבי" שכלל גרסאות כיסוי נוספות לשירים, בהם "הבית ליד המסילה".
הערות שוליים

↑  .חזי עמיאור, "אַךְ לָמָּה לֹא מָלְאוּ עֶשְׂרִים לַנַּעַר?" – אהוד מנור מבכה את אחיו יהודה, בבלוג "הספרנים" של הספרייה הלאומית, 16.04.2018
| --- | --- |
בקרת זהויות :  MusicBrainz work: adaeb99a-f31f-44ae-bf48-5b733ed96945
Aquí Yo Mando

"Aquí Yo Mando" (בעברית: "כאן אני מצווה") הוא שיר שהוקלט על ידי הזמרת-יוצרת הקולומביאנית-אמריקאית קאלי אוצ'יס, ביחד עם הראפרית האמריקאית ריקו נאסטי, מתוך אלבום האולפן השני של אוצ'ס, Sin Miedo (del Amor y Otros Demonios). השיר יצא לאור ב-7 באוגוסט 2020, על ידי חברות התקליטים וירג'ין EMI ואינטרסקופ רקורדס, כסינגל הראשון מתוך האלבום.
השיר היה לראשון שהוציאה אוצ'יס, מאז צאת המיני-אלבום To Feel Alive, ב-24 באפריל 2020.
רקע וכתיבה

השיר נכתב על ידי קאלי אוצ'יס, ריקו נאסטי, סרוונדו פרימרה, טייני, ג'ון ליאונה, RVNES, קריס צ'יל ואלברט הייפ והופק על ידי הייפ, ליאונה, RVNES וטייני גם כן. קטע מהשיר הוצג לראשונה בפרק של הסדרה "לא בטוחה", המשודרת על ידי HBO, במאי 2020. ב-2 באוגוסט 2020, נודע כי ריקו נאסטי תשתתף בשיר.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.
וידאו קליפ

הווידאו קליפ הרשמי של השיר פורסם בשידור חי ב-10 באוגוסט 2020 בערוץ היוטיוב של קאלי אוצ'יס. בסיכום של עלילתו, כתב סג'יי אלדר מ-The Fader, "קאלי אוצ'יס וריקו נאסטי נראות כשהן משתוללות עם נשק וזורקות גופות בחניונים תת-קרקעיים, תוך שהן מצלמות זה". גם ב-The Daily Californian התייחסו לקליפ וסקרו אותו.
נכון למרץ 2021, מונה הצפיות של הקליפ עומד על למעלה מ-3.3 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | בילבורד הוט 100 | - |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 7 באוגוסט 2020 | הזרמת מוזיקה • הורדה דיגיטלית | אינטרסקופ • וירג'ין EMI |  |
הערות שוליים

↑  קאלי אוצ'יס, ריקו נאסטי, סרוונדו פרימרה, טייני, ג'ון ליאונה, RVNES, קריס צ'יל, אלברט הייפ
1 2  Kali Uchis and Rico Nasty take control on new song "Aquí Yo Mando": Stream, Consequence of Sound, ‏2020-08-07 (באנגלית אמריקאית)
↑  Bianca Betancourt, Kali Uchis and Rico Nasty Release a Grunge Glam Music Video for their Collab "Aquí Yo Mando", Harper's BAZAAR, ‏2020-08-10 (באנגלית אמריקאית)
↑  Kali Uchis & Rico Nasty – “Aquí Yo Mando”, Stereogum, ‏2020-08-07 (באנגלית)
↑  Kali Uchis & Rico Nasty – ¡aquí yo mando! (באנגלית), נבדק ב-2021-03-07
↑  https://twitter.com/launicaupdates/status/1264768101297426432, Twitter
↑  Insecure HBO | Spotify Playlist, archive.vn, ‏2020-09-14
↑  Kali Uchis teams up with Rico Nasty on new track 'Aqui Yo Mando', archive.vn, ‏2020-09-14
↑  ¡aquí yo mando!, נבדק ב-2021-03-07
1 2  Kali Uchis, Rico Nasty – Aquí Yo Mando [Official Music Video]
↑  Kali Uchis and Rico Nasty go on a rampage in the video for “Aquí Yo Mando”, The FADER (באנגלית)
↑  Francesca Hodges | Staff, ‘Aquí Yo Mando’ is empowering Kali Uchis, Rico Nasty collaboration, The Daily Californian, ‏2020-08-19 (באנגלית אמריקאית)
| קאלי אוצ'יס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Isolation • Sin Miedo (del Amor y Otros Demonios) • Red Moon in Venus • Orquídeas |  |
| מיני-אלבומים | Por Vida • To Feel Alive |  |
| סינגלים | "Lottery" • "After the Storm" • "Time" • "Solita" • "Aquí Yo Mando" • "La Luz (Fin)" • "Telepatía" • "I Wish You Roses" |  |
| שירים אחרים | "Get You" |  |
הית

| --- | --- |

 מדינה:  עיראק עיראק
 רשות מחוקקת:  Hīt District 
 אוכלוסייה:  ‏
  ‑ בעיר:  66,700 (2018)
 קואורדינטות:  33°38′30″N 42°49′30″E﻿ / ﻿33.641666666667°N 42.825°E﻿ / 33.641666666667; 42.825 
 אזור זמן:  UTC+3
  מפת מיקום  מפה מפורטת   (למפת עיראק מוגדלת) בגדאד מוסול בצרה ארביל כירכוכ פלוג'ה סולימאניה כרבלא נג'ף טורקיה סוריה יר. ערב הסעודית כווית איראן המ. הפ. הית(למפת עיראק רגילה) בגדאד מוסול בצרה ארביל כירכוכ פלוג'ה סולימאניה כרבלא נג'ף טורקיה סוריה יר. ערב הסעודית כווית איראן המ. הפ. הית  he tabBackground:;tabBorder:#aaa;defaultTab:0;
 
הית (בערבית: هيت) היא עיר בעיראק במחוז אל-אנבאר, על שפתו הדרומית מערבית של הפרת, שבקרבתו נמצאים מחצבי מלח ואספלט. בימי התלמוד נקראה הית "איהי דקירא".
היסטוריה > היסטוריה מוקדמת

השומרים, השתמשו באספלט שנבע באזור הית לבניית בתים וזיגוראת, כמו גם לצורך ציפוי סירות. סרגון מאכד הקים בהית עיר שנקראה טוטול. בסביבות 1850 לפני הספירה נכבשה טוטול על ידי ממלכת אשנונה. בהמשך עבר האזור לשליטת הבבלים ולאחר מכן לידי האשורים. תגלת-פלאסר הראשון קבע את שם העיר כ"ארו" (Eru). לוחות מימי תוכולתי-נינורתה השני מתייחסות לעיר בשם "אטום" או "היטום" שמשמעותה אספלט.
ההיסטוריון היווני הקדום הרודוטוס (המאה ה-5 לפנה"ס, בתקופה הפרסית) קורא לעיר "איס".
היסטוריה > במאות הראשונות לספירה

במאות הראשונות לספירה נקראה הית בשם דקירא. שם זה מופיע ברשימה של ערים בספר הגאוגרפיה (אנ') של תלמי.
בתלמוד מוזכרת איהי דקירא בדברי רבי יוחנן כמציינת את הגבול שבין בבל ובין הנהרות:
אמר רבי יוסי בר' חנינא בין הנהרות הרי היא כגולה ליוחסין והיכא קיימא אמר ר' יוחנן מאיהי דקירא ולעיל
במקום אחר מוזכרת איהי דקירא כנקודה שממנה וצפונה זורם הפרת במסלולו הטבעי ולכן אפשר לברך עליה את ברכת עושה מעשה בראשית. אזכור נוסף, הפעם בשם "האי דקרא" כולל פסיקה של שמואל שחבית הנמצאת על נהר פרת אסורה [בהנאה] אפילו אם נמצאה מול יישוב יהודי, מכיוון שייתכן שהגיעה עם זרימת הנהר מ"האי דקרא" במעלה הנהר.
ההיסטוריונים אמיאנוס מרקלינוס במאה הרביעית וזוסימוס במאה החמישית מזכירים את איהי דקירא כמקום עם שפע של תבואה שלידו נמצאים מחצבי מלח ואספלט.
בשנת 363 במהלך המלחמה יוליאנוס הכופר הרס את העיר ששוקמה תוך זמן קצר.
היט הייתה העיר בה חיו כל היהודים הקראים בעיראק עד לעלייה לישראל בשנות ה-50.
הערות שוליים

1 2  יואל אליצור, קיר מולדת הארמים: מבט חדש, שנתון לחקר המקרא והמזרח הקדום, כרך כא (תשע"ב), עמ' 141-152
↑  תלמוד בבלי, מסכת ברכות, דף נ"ט, עמוד ב'
↑  תלמוד בבלי, מסכת בבא בתרא, דף כ"ד, עמוד א'
מדיה וקבצים בנושא  בוויקישיתוף
| --- | --- |
בקרת זהויות :  NLI: 987007465598205171  LCCN: n2004113806  VIAF: 136247680   WorldCat (עם VIAF): 136247680
פורשה

ערך זה עוסק בחברה גרמנית לייצור מכוניות. אם התכוונתם למהנדס שהקים אותה, ראו .
| --- | --- |


מטה החברה
 נתונים כלליים
 סוג:  חברה בע"מ נסחרת בפרנקפורט חברה פרטית
 בורסה:  הבורסה לניירות ערך בפרנקפורט (29 בספטמבר 2022–P911) 
 מוטו:  There is no substitute
 מייסדים:  גרמניה פרופ' פרדיננד פורשה
 תקופת הפעילות:  1931–הווה (כ־94 שנים)
 חברת אם:  קבוצת פולקסווגן
 חברות בנות:  Porsche Digital  Porsche Engineering 
 מיקום המטה:  גרמניה צופנהאוזן, שטוטגרט, גרמניה
 ענפי תעשייה:  תעשיית הרכב
 מוצרים עיקריים:  מכוניות (לרוב מכוניות ספורט)
 הכנסות:  4.177 מיליארד אירו (2020)
 רווח תפעולי:  3.166 מיליארד אירו (2020)
 רווח:  2.335 מיליארד אירו (2015)
 הון עצמי:  20.224 מיליארד אירו (2020)
 יו"ר:  גרמניה וולפגנג פורשה
 מנכ"ל:  גרמניה אוליבר בלום
 עובדים:  36,359 (2020)
  
 www.Porsche.com
 
פּוֹרְשֶׁה AG (בגרמנית: Dr. Ing. h.c. F. Porsche AG,‏האזנהקובץ:De-Porsche.ogg‏Ⓘ‏) היא חברה גרמנית לייצור מכוניות.
חברת הרכב פורשה נוסדה על-ידי פרופ' פרדיננד פורשה בשנת 1931 בעיר שטוטגרט שבגרמניה, כחברה לתכנון וייעוץ הנדסי. מטה החברה הראשי של פורשה שוכן בעיר צופנהאוזן, עיר בפרברי שטוטגרט בבאדן-וירטמברג, שם גם נמצא מתקן הייצור המקורי, בנוסף למתקן הייצור החדש של החברה בעיר לייפציג.
היסטוריה

חברת פורשה נוסדה באפריל 1931  על ידי פרדיננד פורשה במשרד שפתח ברחוב קרונן 24 (Kronenstraße) במרכז העיר שטוטגרט בגרמניה. בתחילה עסקה החברה בפיתוח מנועים, הנדסה וייעוץ ליצרני כלי רכב, אך לא ייצרה מכוניות תחת שמה. החברה ביצעה פרויקטים ליצרניות רכב כגון ונדרר (Wanderer) ו-NSU, וליצרניות אופנועים כגון צונדאפ. בשנת 1933 פיתחה פורשה לחברת אוטו יוניון מכונית מרוץ למרוצי הגראנד פרי, בעלת מנוע 16 צילינדרים מרכזי. בשנת 1934 נחתם החוזה הגדול ביותר של החברה עד אז, עם ממשלת גרמניה הנאצית, לאחר שזו ביקשה ממנה לתכנן את הפולקסוואגן, מכונית העם, אשר לימים הפכה ל"חיפושית". פרויקט נוסף נעשה בשנת 1939 לחברת מרצדס-בנץ כאשר פרדיננד פורשה פיתח ועיצב את מכונית המרצדס T80, אשר נועדה לשבור את שיא העולם במהירות למכוניות ביבשה.
בשנת 1939 פותחה בסדנאות פורשה המכונית הראשונה, מכונית הפורשה 64 (בגרמנית: Berlin Rome-Wagen). מכונית זו הייתה בעלת מרכב אלומיניום אשר נבנה בעבודת יד, ובעלת מנוע בוקסר 4 צילינדרים בנפח 1.1 ליטר והספק של 50 כ"ס, כאשר מהירות השיא הייתה כ-160 קמ"ש. בסה"כ שלוש יחידות נבנו מדגם זה אשר פותחו על ידי פורשה בעיקר כדי להשתתף במרוצי סיבולת למרחק ארוך. יש הרואים בפורשה 64 כדגם המכונית הראשון של החברה, ויש החולקים על כך מאחר שהפורשה 64 הייתה מכונית אשר חלקה את רוב רכיביה עם מכונית ה"חיפושית".
בעקבות פרוץ מלחמת העולם השנייה פסקה החברה מייצור ופיתוח מכוניות וחזרה לעבוד תחת חוזים בלבד בעיקר לצבא הנאצי. במהלך מלחמת העולם השנייה ייצרו במפעלי החברה טנקים מסוגים שונים ולקחו חלק בפיתוח טכנולוגית רקטות ה-V1 ששוגרו אל עבר מטרות אזרחיות בלונדון. עקב הסכנה מן הפצצות בעלות הברית לקראת סוף המלחמה, ביצעה חברת פורשה מעבר לעיר גמונד (Gmünd) אשר בקרינתיה, אוסטריה.
לאחר המלחמה נכבשו מפעלי פולקסווגן בוולפסבורג על ידי הבריטים, ופרדיננד פורשה נעצר והוחזק על ידי הצרפתים ללא משפט במשך 20 חודשים. בספטמבר 1947 שוחרר פרדיננד פורשה ממעצרו לאחר שזוכה על ידי בית הדין הצרפתי מההאשמות שהופנו נגדו. עקב מעצרו של אביו לקח על עצמו פרי פורשה, בנו של פרדיננד, את ניהול החברה, בתפקיד זה החזיק פרי עד לפרישתו בתחילת שנות ה-90.